Ramaphosa het vroeër in ’n radio-onderhoud ontken dat daar botsende belange was, aangesien hy voor sy aanstelling uit sy poste in die sakewêreld bedank het. Hy het aangedui dat hy voor die Zondo-kommissie sal getuig om duidelikheid hieroor te verskaf.
Hy was tot dusver duidelik oor die ANC se posisie dat diegene moet bedank wat deur strafregtelike klagte soos korrupsie in die gesig gestaar word.